PROOEMIUM. 
Offero Tibi, lector benevole, indicem parvum Molluscorum Japonicorum, quae jam ante 
aliquot tempus clarissimus H. G. BRONN Heidelbergensis amicissimus ad me misit, ut singulas species 
determinarem et acrius perscrutarer. Species omnes illas, quae mihi neque cognitae neque descriptae 
esse videbantur, in commentariis. conchyliologicis a clar. MENKE et PFEIFFER editis jam breviter 
adumbravi. Ornat. NUHN, medicus navalis, illa Mollusca in portu Decimae collegit. 
Valde doleo nunc demum, cum absolutus sit index meus, me vidisse diagnoses Molluscorum 
Japonicorum, quas clar. A. ADAMS in ,Annals and Magazine of Natural History anno exacto 
promulgavit. Fortasse species quaedam Adamsianae meis respondent; nihilo tamen minus spero 
fore ut accurata descriptio earum iconibus illustrata haud superflua sit. 
Quod attinet ad icones praemittendum mihi est pictorem, ut colorem album exprimeret, plum- 
bum carbonicum adhibuisse. Quod valde doleo, quum color ille, id quod inter omnes constat, sensim 
mutetur, quo factum est, ut ex. gr. Turbonilla terebra et cingulata nec non utraque Scalariae 
species obscuriores$ appareant. 
In fine libelli omnes Molluscorum species Japonicas, quae mihi cognitae sunt annotavi, ut 
indoles Faunae maris Japonici, quamvis ad hunc diem admodum incompleta sit, clarius perspiciatur. 
Pariter omnium quae huc usque descripta sunt. Molluscorum terrestrium. et aquarum dulcium nomina 
recep. Ex omnibus patet Faunam Molluscorum Japonicam intime conjunctam esse cum Fauna 
Sinensi. 
